
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S K A

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom postupku predlagatelja Financijska agencija, OIB: 85821130368 RC OSIJEK, za otvaranje stečajnog postupka nad dužnikom Z.Z. SPORT j.d.o.o. za trgovinu i usluge, Petrijevci, Kolodvorska 5, MBS: 030165183, OIB: 11083826419, dana 7. ožujka 2018. g.,         

  
    r i j e š i o   j e

	
1. OBUSTAVLJA SE stečajni postupak nad dužnikom  Z.Z. SPORT j.d.o.o. za trgovinu i usluge, Petrijevci, Kolodvorska 5, MBS: 030165183, OIB: 11083826419 a prijedlog FINE RC Osijek od 22. studenog 2017. g. za otvaranje stečajnog postupka se odbacuje.


Obrazloženje


	Prijedlogom od 22. studenog 2017. g. FINA RC Osijek je predložila otvaranje stečajnog postupka za dužnika Z.Z. SPORT j.d.o.o. za trgovinu i usluge, Petrijevci, Kolodvorska 5, MBS: 030165183, OIB: 11083826419 navodeći da dužnik na dan 20.11.2017. g. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 62.569,96 kn te da ima jednog  zaposlenika.

	Rješenjem TS Osijek 6 St-1596/17-5 od 11. siječnja 2018. g. pokrenut je prethodni postupak radi utvrđivanja uvjeta za otvaranje stečajnog postupka nad dužnikom, zakazano je ročište za 28. veljače 2018. g. a istim Rješenjem za privremenu stečajnu upraviteljicu imenovana je Sanda Marinac iz Požege koja je dana 19. veljače 2018. g. dostavila pisano izvješće o financijsko-gospodarskom stanju stečajnog dužnika i mogućnostima provedbe stečajnog postupka nad njegovom imovinom.

Podneskom od 7. ožujka 2018. g. privremena st. upraviteljica predložila je obustavu stečajnog postupka te je priložila presliku Očevidnika FINE o redoslijedu plaćanja sa obračunatom kamatom od 28.2.2018. g. iz koje je razvidno da je stanje blokade dužnika 0,00 kn slijedom čega je  sud utvrdio da dužnik nije blokiran te da na strani dužnika više ne postoji stečajni razlog propisan čl. 5 Stečajnog zakona (NN 71/15) a kako bi se nad istim mogao provoditi stečajni postupak.

Sukladno čl. 128 st. 9 Stečajnog zakona ako dužnik do završetka prethodnog postupka postane sposoban za plaćanje, sud će postupak obustaviti te je valjalo sukladno citiranoj odredbi Zakona odlučiti kao u izreci.



                                               U Osijeku 7. ožujka 2018. g.


Zapisničar:      
Danijela Sekulić

                                                                                  		       STEČAJNA SUTKINJA
									         Nada Roso


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.                                                                                                          
                                                                                                                                             
DNA :
1. predlagatelj – FINA 
1. e-ogl. pl. uz podnesak st. uprav. od 7.3.2018. g. – u spisu
1. kal. 7.4.

